· Liefde vir die werksmense, liefde vir die moeilike mense in die gemeente, liefde vir my man wat nie weet hoe om liefdevol op te tree nie.
Glo jy nie dat Ek in die Vader is en die Vader in My nie? Die woorde wat Ek met julle praat, praat Ek nie uit my eie nie; maar dit kom van die Vader wat in My bly en sy werke doen.
Die tweede beginsel gaan oor geloof in God, oor geloof in die werklikheid van sy liefde, sy beloftes, sy trou, sy nabyheid. Dit gaan oor daardie moeilike ding: om geduldig op die Here se tyd en die leiding wat Hy gee, te wag.
As jy soms grondpad ry, weet jy hoe onverwags ‘n bakkie of ander voertuig kan ontspoor. Jy wil te vinnig ry, jy wil gouer by jou bestemming uitkom. En dan laat vaar jy jou rustige ry op die sandpad, die klippad, die pad met sy skerp draaie en slaggate. Jou ongeduld neem oor... en skielik gly jy. JY veroorsaak jou eie ontsporing, jou eie ramp.